ભારતીય ઓટોમોબાઇલ સેક્ટરમાં વૈભવી કારએ એક ખાસું એવું માર્કેટ કવર કર્યું છે. દરેક વૈભવી જીવનશૈલી ધરાવતા લોકો પાસે એક અથવા તેથી વધુ વૈભવી કાર જોવા મળે છે. તેમાં પણ ખાસ કરીને મર્સીડિઝ બેન્ઝ, ઑડી અને બીએમડબલ્યુની કાર વધારે માત્રામાં હોય છે. મર્સીડિઝને હાલ બીએમડબલ્યુ અને ઑડી તરફથી સારી એવી સ્પર્ધા મળી રહી છે અને તેને જ ધ્યાનમાં રાખીને મર્સીડિઝ બજારમાં પોતાની નવી વૈભવી કોમ્પેક્ટ ક્રોસઓવર ભારતમાં લોન્ચ કરવા જઇ રહી છે.